Δήμος Κηφισιάς

Συναυλία Τμημάτων Βιολιού και Κιθάρας | Τετάρτη 3/6/2026
2026-06-03 18:00 - 19:00 (Europe/Athens)
Η Αντιδημαρχία Πολιτισμού του Δήμου Κηφισιάς
σάς προσκαλεί στη συναυλία
των Τμημάτων Βιολιού και Κιθάρας,
την Τετάρτη 3 Ιουνίου 2026 και ώρα 18:00,
στην Αίθουσα Θεάτρου ISA (Αρτέμιδος 42 & Ξενίας, Κηφισιά).

Οι μαθητές μας θα παρουσιάσουν το έργο τους, υπό την καθοδήγηση και τη διδασκαλία των καθηγητών μας:
Δημήτρη Μαργαρίτη (Βιολί)
Δημήτρη Παππά (Κιθάρα)
Γιώργου Μιχαηλίδη (Κιθάρα)

Ελεύθερο Πανεπιστήμιο | Ομιλία Νάσου Κομιανού «Ο απόκρυφος Γιουνγκ»
2026-06-05 20:00 - 21:30
ΕΛΕΥΘΕΡΟ ΠΑΝΕΠΙΣΤΗΜΙΟ ΔΗΜΟΥ ΚΗΦΙΣΙΑΣ
«ΝΙΚΟΣ ΑΝΤΩΝΟΠΟΥΛΟΣ»
ΚΥΚΛΟΙ ΔΙΑΛΕΞΕΩΝ
Νάσος Κομιανός, Αναδρομέας – Υπνοθεραπευτής
Ο ΑΠΟΚΡΥΦΟΣ ΓΙΟΥΝΓΚ
Σ’ αυτή την παρουσίαση θα εστιάσουμε στην περίοδο της «δημιουργικής ασθένειας» του Καρλ Γιουνγκ. Τη στιγμή που βυθίστηκε στο είναι του και ήρθε αντιμέτωπος με τα εσωτερικά του οράματα και τους αστείρευτους πόρους του ασυνείδητου. Ο δημιουργός της ψυχολογίας του βάθους, πέρα από τις βαθιά ριζωμένες μεταφυσικές ανησυχίες του, ήρθε αντιμέτωπος και με πολλά παραφυσικά φαινόμενα, τα οποία σε συνδυασμό με τις πλατιές του γνώσεις έθεσαν τις βάσεις για μια ολότελα καινοτόμα θεώρηση της ανθρώπινης ψυχής και της επιστήμης της ψυχολογίας. Μια ελάχιστη χαραμάδα σε έναν απ’ τους πιο σημαντικούς διαμορφωτές της σύγχρονης σκέψης.

Παρασκευή 5 Ιουνίου 2026
Ώρες: 20:00 – 21:30
ΕΠΑΥΛΗ «ΔΡΟΣΙΝΗ» Βιβλιοθήκη Δήμου Κηφισιάς, Αγ. Θεοδώρων & Δ. Κυριακού

🥾 ⛰️ Πολιτιστική πεζοπορία στο φαράγγι του Βουραϊκού | Σάββατο 6/6/2026
2026-06-06 06:30 - 17:00
🥾 ⛰️ Πολιτιστική πεζοπορία στο φαράγγι του Βουραϊκού 🌿
Σάββατο 6 Ιουνίου 2026
Ετοιμαζόμαστε για μια από τις ομορφότερες διαδρομές της Ελλάδας!
Θα περπατήσουμε δίπλα στο ποτάμι και πάνω στις ιστορικές ράγες του Οδοντωτού (έργο του Χ. Τρικούπη από το 1896), ανάμεσα σε ορμητικούς καταρράκτες, εντυπωσιακές στοές, πέτρινα γεφύρια και καταπράσινη φύση.
Τεχνικές Πληροφορίες – Διαδρομή:
🗺️ Απόσταση: 13 χλμ.
📈 Βαθμός δυσκολίας: 2/5
🏔️ Υψομετρική διαφορά: 650 μ.
Συνολικός χρόνος δραστηριότητας: 4 – 5 ώρες περίπου (ανάλογα τον ρυθμό μας)
👨‍👩‍👧‍👦 Κατάλληλη και για παιδιά (12 ετών +)

Το πρόγραμμα της εκδρομής διαμορφώνεται ως εξής:
Μεταφορά με πούλμαν:

– 06:45 Συνάντηση στην είσοδο του Δημαρχείου Κηφισιάς
– 07:00 Αναχώρηση από το Δημαρχείο Κηφισιάς
– 10:00 στην είσοδο του χωριού κάτω Ζαχλωρού https://maps.app.goo.gl/BCoYA8G5bswPetWw9

Βρείτε όλες τις λεπτομέρειες (ώρα, σημείο συνάντησης, εξοπλισμός) και δηλώστε συμμετοχή ΕΔΩ: https://forms.gle/vhFDRUqHbqvJEUHr6

Το συνολικό κόστος συμμετοχής για τη συγκεκριμένη πεζοπορική διαδρομή είναι 15 €/ συμμετέχοντα (πεζοπορία & πούλμαν).
Περισσότερες πληροφορίες θα βρείτε αναλυτικά μέσα στη φόρμα συμμετοχής.
Προσοχή:
– Για τη συγκεκριμένη πεζοπορία, η μετάβαση στο σημείο συνάντησης θα γίνει με πούλμαν από το Δημαρχείο Κηφισιάς (Διονύσου & Μυρσίνης).
– Κάθε φόρμα αφορά έναν μόνο συμμετέχοντα. Παρακαλούμε συμπληρώστε ξεχωριστή φόρμα για κάθε συμμετοχή.

Συμπληρώστε έγκαιρα την αίτησή σας! 🥾

Έκθεση Ζωγραφικής του Εργαστηρίου Ζωγραφικής Παιδιών και Εφήβων
2026-06-06 18:00 - 2026-06-07 17:00
Έκθεση Ζωγραφικής
του Εργαστηρίου Ζωγραφικής Παιδιών και Εφήβων
του Δήμου Κηφισιάς

Καλλιτεχνική επιμέλεια – οργάνωση: Βαρβάρα Ντατσούλη, Εικαστικός – Δασκάλα Ζωγραφικής

Εγκαίνια: Σάββατο 6 Ιουνίου 2026, ώρα 18.00

Διάρκεια Έκθεσης:
Σάββατο 6/6/2026 & Κυριακή 7/6/2026
Ώρες: 10:00 – 13:00 & 18:00 – 20:00

Αίθουσα Πολιτιστικού «Δήμαρχος Βασ. Γκατσόπουλος»
Δημαρχείο Κηφισιάς (Διονύσου & Μυρσίνης)

36ο Χορωδιακό Φεστιβάλ Δήμου Κηφισιάς | Σάββατο 13 & Κυριακή 14/6/2026
2026-06-13 20:00 - 2026-06-14 22:00
36ο ΧΟΡΩΔΙΑΚΟ ΦΕΣΤΙΒΑΛ ΔΗΜΟΥ ΚΗΦΙΣΙΑΣ

Ο Δήμαρχος Κηφισιάς Βασίλης Ξυπολυτάς
και ο Αντιδήμαρχος Πολιτισμού Χρήστος Καλός
σας προσκαλούν στο
36ο Χορωδιακό Φεστιβάλ Δήμου Κηφισιάς

Σάββατο 13 & Κυριακή 14 Ιουνίου 2026, ώρα 20:00
Αίθριο Δημαρχείου Κηφισιάς (Διονύσου & Μυρσίνης, Κηφισιά)

Συμμετέχουν οι χορωδίες:
Σάββατο 13 Ιουνίου 2026
Παιδική Χορωδία Δήμου Κηφισιάς, Διευθύνει ο Θανάσης Αρβανίτης
Chorus “Nova”, Διευθύνει ο Σάββας Ρακιντζάκης
Χορωδία «Δηλιάδες», Διευθύνει η Χριστίνα Καραμαλτίδου
Μικτή Χορωδία Δήμου Κηφισιάς, Διευθύνει ο Θανάσης Αρβανίτης

Κυριακή 14 Ιουνίου 2026
Μικτή Χορωδία Δήμου Παλαιού Φαλήρου “Ανδρέας Λαζάρου”, Διευθύνει η Λώρα Πετροπούλου
Χορωδία Κηφισιάς 1937, Διευθύνει η Ντέπη Σακελλαρίου
Χορωδία Δημοτικής Ενότητας Νέας Ερυθραίας, Διευθύνει ο Παναγής Μπαρμπάτης

Καλλιτεχνική Επιμέλεια: Θανάσης Αρβανίτης

«Να τι θα πει Ελλάδα» | Δευτέρα 15/06/2026
2026-06-15 20:30 - 22:30
ΠΡΟΣΚΛΗΣΗ
Ο Πρόεδρος Φίλιππος Χίου
και το Δ.Σ. του Καλλιτεχνικού & Πολιτιστικού Συλλόγου
«Τροβαδούροι Κηφισιάς»
σας προσκαλούν
στη μουσικοχορευτική εκδήλωση
«Να τι θα πει Ελλάδα»

Δευτέρα 15 Ιουνίου 2026, Ώρα: 20:30
Αίθριο Δημαρχείου Κηφισιάς
(Διονύσου & Μυρσίνης, Κηφισιά)
Οι «Τροβαδούροι Κηφισιάς» θα κλείσουν τη χειμερινή τους σεζόν με μια Ελληνική βραδιά με μουσική και χορούς από περιοχές τις πατρίδας μας.
Με τη συμμετοχή του Περιφερειακού Τμήματος Χορού Κηφισιάς του Λυκείου των Ελληνίδων.
Σε συνεργασία με την Αντιδημαρχία Πολιτισμού Δήμου Κηφισιάς.
ΕΙΣΟΔΟΣ ΕΛΕΥΘΕΡΗ

28ο ΣΕΡΓΙΑΝΙ ΣΤΗΝ ΠΑΡΑΔΟΣΗ ΔΗΜΟΥ ΚΗΦΙΣΙΑΣ
2026-06-20 08:30 - 22:30
28ο ΣΕΡΓΙΑΝΙ ΣΤΗΝ ΠΑΡΑΔΟΣΗ
ΔΗΜΟΥ ΚΗΦΙΣΙΑΣ

Σάββατο 20 Ιουνίου 2026, Ώρα: 20:30
Αίθριο Δημαρχείου Κηφισιάς
(Διονύσου & Μυρσίνης, Κηφισιά)

Θα χορέψουν τα Τμήματα Παραδοσιακών Χορών του Δήμου Κηφισιάς σε διδασκαλία Δέσποινας Σκέρλου, Κατερίνας-Τατιάνας Τσιάμα και Μαρίας Τσάκωνα.

Παρουσίαση: Κική Αυγουστάτου (Σκηνοθέτις, Ηθοποιός)

ΕΙΣΟΔΟΣ ΕΛΕΥΘΕΡΗ

ΘΕΑΤΡΙΚΑ ΔΡΩΜΕΝΑ από τα τμήματα του Θεατρικού Παιχνιδιού
2026-06-26 19:00 - 21:00
ΘΕΑΤΡΙΚΑ ΔΡΩΜΕΝΑ
από τα τμήματα του Θεατρικού Παιχνιδιού
με παιδιά από 5 έως 15 ετών.
Σ’ αυτή τη “γιορτή” ελάτε κοντά μας,
να γίνουμε μια συντροφιά,
να γελάσουμε και να χειροκροτήσουμε την προσπάθεια των παιδιών μας!

Να χαρούμε με τη χαρά τους … και να τα δούμε να “παίζουν” με κέφι και φαντασία!!!

Διδασκαλία: Κική Αυγουστάτου, Αγγελική Σκαρλάτου

ΠΑΡΑΣΚΕΥΗ 26 ΙΟΥΝΙΟΥ 2026, ΩΡΑ 19.00
Αίθριο Δημαρχείου Κηφισιάς
(Διονύσου & Μυρσίνης, Κηφισιά)
ΕΙΣΟΔΟΣ ΕΛΕΥΘΕΡΗ

«Ψύλλοι στ’ αυτιά» του Ζωρζ Φεντώ από την Ερασιτεχνική Θεατρική Ομάδα του Δήμου Κηφισιάς
2026-06-27 21:00 - 2026-06-30 23:00, 2026-07-02 21:00 - 23:00
Η Ερασιτεχνική Θεατρική Ομάδα του Δήμου Κηφισιάς
παρουσιάζει το έργο του Ζωρζ Φεντώ
«Ψύλλοι στ’ αυτιά»

Μετάφραση – Απόδοση: Πέγκυ Κουλούρη
Σκηνοθεσία: Κική Αυγουστάτου

Με την παράσταση αυτή, η Ερασιτεχνική Θεατρική Ομάδα γιορτάζει τα 35 χρόνια παρουσίας στο Δήμο μας και τιμά την οραματίστρια και σκηνοθέτιδα Κική Αυγουστάτου.
Η εκδήλωση θα ξεκινήσει με έκθεση φωτογραφιών και ένα σύντομο βίντεο από όλες τις παραστάσεις της 35χρονης πορείας της Ερασιτεχνικής Θεατρικής Ομάδας, ενώ αμέσως μετά θα ακολουθήσει η νέα παράσταση με το έργο του Ζωρζ Φεντώ «Ψύλλοι στ’ αυτιά».
Σάββατο 27/6, Κυριακή 28/6, Δευτέρα 29/6, Τρίτη 30/6 και Πέμπτη 2/7/2026
Ώρα 21:00

Αίθριο Δημαρχείου Κηφισιάς
(Διονύσου & Μυρσίνης, Κηφισιά)
ΕΙΣΟΔΟΣ ΕΛΕΥΘΕΡΗ

🎶Μουσική Βραδιά | «Μικρασιάτικες Ρίζες, Λαϊκά Μονοπάτια» | Τετάρτη 1/7/2026
2026-07-01 20:30 - 21:30
ΜΟΥΣΙΚΗ ΒΡΑΔΙΑ
«Μικρασιάτικες Ρίζες, Λαϊκά Μονοπάτια»
Μια ξεχωριστή μουσική βραδιά που μας ταξιδεύει από τους παραδοσιακούς ήχους της Μικρασίας και το ρεμπέτικο του Πειραιά, μέχρι τα σπουδαιότερα κλασικά λαϊκά, με οδηγούς τους καταξιωμένους σολίστες:
Μανώλη Μιχαλάκη στο μπουζούκι και Βαγγέλη Σαραντίδη στο βιολί.
Ερμηνεύει η Χριστίνα Μιχαλάκη.

ΤΕΤΑΡΤΗ 1 ΙΟΥΛΙΟΥ 2026, Ώρα: 20:30
Ένωση Μικρασιατών Νέας Ερυθραίας
(Καρασταμάτη και Ι. Δρυμπέτη 2, Νέα Ερυθραία)

Σε συνδιοργάνωση με την “Ένωση Μικρασιατών Νέας Ερυθραίας”.

🎭 «ΑΦΟΡΜΗ... ΤΡΩΑΔΕΣ» από την Ομάδα του Προγράμματος Θεατρικής Επιμόρφωσης της Δημοτικής Βιβλιοθήκης Δήμου Διονύσου | Κυριακή 5/7/2026
2026-07-05 21:00 - 23:00
ΠΡΟΣΚΛΗΣΗ

Η Αντιδημαρχία Πολιτισμού του Δήμου Κηφισιάς
σάς προσκαλεί στη θεατρική παράσταση

«ΑΦΟΡΜΗ… ΤΡΩΑΔΕΣ»
του Τάσου Αλατζά,
από την Ομάδα του Προγράμματος Θεατρικής Επιμόρφωσης της Δημοτικής Βιβλιοθήκης Δήμου Διονύσου.

Σκηνοθεσία / Διασκευή: Αφροδίτη Σφαιροπούλου
Πρωτότυπη μουσική σύνθεση: Δάφνη Λαιμού – Ζαφειρακοπούλου

Με τη συμμετοχή της Γυναικείας Χορωδίας του Συλλόγου Γυναικών Αγίου Στεφάνου,
υπό τη διεύθυνση του Μαέστρου Στάθη Ουλκέρογλου.

Κυριακή 05 Ιουλίου 2026, ώρα: 21.00
Αίθριο Δημαρχείου Κηφισιάς
(Μυρσίνης & Διονύσου, Κηφισιά)

ΕΙΣΟΔΟΣ ΕΛΕΥΘΕΡΗ

🎭 «ΟΙ ΣΥΝΕΝΟΧΟΙ» του Γκαίτε | Τρίτη 7/7/2026
2026-07-07 21:00 - 23:00
ΠΡΟΣΚΛΗΣΗ

Η Αντιδημαρχία Πολιτισμού του Δήμου Κηφισιάς
σάς προσκαλεί στη θεατρική παράσταση

«ΟΙ ΣΥΝΕΝΟΧΟΙ» του Γκαίτε
Μια Εύθυμη Μουσική Κωμωδία

Μετάφραση – Σκηνοθεσία: Κωνσταντίνος Κυριακού
Μουσική – Τραγούδια: Κώστας Μπίγαλης
Σκηνικά – Κοστούμια: Μιχάλης Σδούγκος

Μια διασκεδαστική κωμωδία «εξαπατημένων απατεώνων» γεμάτη φαρσικές καταστάσεις, ανατρεπτική δράση και ήρωες που θυμίζουν την Commedia dell’ arte. Έχει χαρακτηριστεί ως «πιθανώς το δυνατότερο θεατρικό έργο του Γκαίτε».

Παίζουν οι ηθοποιοί: Τζώνυ Θεοδωρίδης, Σάρα Εσκενάζη, Αλεξία Μουστάκα, Τέλης Ζαχαράκης

Τρίτη 07 Ιουλίου 2026, ώρα: 21:00
Αίθριο Δημαρχείου Κηφισιάς
(Μυρσίνης & Διονύσου, Κηφισιά)
ΕΙΣΟΔΟΣ ΕΛΕΥΘΕΡΗ

🎭 «ΦΟΝΙΣΣΑ» του Αλέξανδρου Παπαδιαμάντη | Πέμπτη 9/7/2026
2026-07-09 21:00 - 23:00
ΠΡΟΣΚΛΗΣΗ

Η Αντιδημαρχία Πολιτισμού του Δήμου Κηφισιάς
σάς προσκαλεί στη θεατρική παράσταση

«ΦΟΝΙΣΣΑ»
του Αλέξανδρου Παπαδιαμάντη

Σκηνοθεσία: Γιάννης Νικολαΐδης
Πρωταγωνιστούν: Φωτεινή Φιλοσόφου, Γιάννης Νικολαΐδης, Ιωάννης Τσιώμου, Γωγώ Φάκου Θεοδωράκη
Ένα έργο υψηλής αισθητικής από τον κορυφαίο δάσκαλο των Ελληνικών Γραμμάτων, με πρωταγωνιστή την ίδια την κοινωνία και κυρίως την κοινωνική αδικία.
Η εμβληματική ηρωίδα του Παπαδιαμάντη, η «Φόνισσα», εγκαταλείπει τον μάταιο αγώνα της για λύτρωση και παραδίδεται στο «Ύδωρ το Εξιλαστήριον», μετεωριζόμενη ανάμεσα στη Θεία και την Ανθρώπινη Δικαιοσύνη.

Πέμπτη 9 Ιουλίου 2026, Ώρα: 21:00
Αίθριο Δημαρχείου Κηφισιάς
(Διονύσου & Μυρσίνης)

ΕΙΣΟΔΟΣ ΕΛΕΥΘΕΡΗ

🎭 Θέατρο για παιδιά | 💁‍♀️«Η Αλίκη στη χώρα των ψαριών» 🐠🐟 | Παρασκευή 10/7/2026
2026-07-10 20:30 - 22:00
ΠΡΟΣΚΛΗΣΗ
Η Αντιδημαρχία Πολιτισμού του Δήμου Κηφισιάς
σας προσκαλεί στη θεατρική παράσταση
για παιδιά
«Η Αλίκη στη χώρα των ψαριών»
του Γιάννη Ξανθούλη

Σκηνοθεσία: Χρήστος Τριπόδης

Μία μαγική παράσταση γεμάτη μουσική, τραγούδι, χορό και φαντασία!
Το αλληγορικό παραμύθι του βραβευμένου Γιάννη Ξανθούλη είναι ένας ύμνος για την αγάπη, την ισότητα, την ελευθερία, τη διαφορετικότητα και τον σεβασμό στο περιβάλλον.
Διάρκεια παράστασης: 80 λεπτά
Παρασκευή 10 Ιουλίου 2026, Ώρα: 20:30
Αίθριο Δημαρχείου Κηφισιάς
(Διονύσου & Μυρσίνης)

ΕΙΣΟΔΟΣ ΕΛΕΥΘΕΡΗ

🎭 «ΔΙΔΥΜΟΣ ΜΠΕΛΑΣ» | Δευτέρα 13/07/2026
2026-07-13 21:00 - 23:00
ΠΡΟΣΚΛΗΣΗ

Η Αντιδημαρχία Πολιτισμού του Δήμου Κηφισιάς
σας προσκαλεί στη θεατρική παράσταση

«ΔΙΔΥΜΟΣ ΜΠΕΛΑΣ»
του Δημήτρη Γιαννουκάκη (βασισμένο στο θεατρικό έργο «Μειδιάστε Παρακαλώ»)
Σκηνοθεσία / Μουσική επιμέλεια: Γιώργος Φρατζεσκάκης

Ένα κλασικό έργο γεμάτο έξυπνο χιούμορ, μπερδέματα και κωμικές καταστάσεις.

Πρωταγωνιστούν: Ελένη Φιλίνη, Μάκης Πατέλης, Ζανό Ντάνιας, Πέτρος Πέτρου, Καλή Δάβρη, Ζαχαρένια Σπήλιου, Περικλής Τσαμαντάνης

ΔΕΥΤΕΡΑ 13 ΙΟΥΛΙΟΥ 2026
Ώρα: 21:00
Αίθριο Δημαρχείου Κηφισιάς
(Διονύσου & Μυρσίνης)

ΕΙΣΟΔΟΣ ΕΛΕΥΘΕΡΗ

🎭 "9.000 πρόβατα κι 9.000 γίδια... στη Δράκεια" | Τρίτη 14/07/2026
2026-07-14 21:00 - 23:00
ΠΡΟΣΚΛΗΣΗ

Η Αντιδημαρχία Πολιτισμού του Δήμου Κηφισιάς
σας προσκαλεί στη θεατρική παράσταση

“9.000 πρόβατα κι 9.000 γίδια… στη Δράκεια”
από την Ερασιτεχνική Θεατρική Ομάδα του Αναπτυξιακού και Πολιτιστικού Συλλόγου “Η ΔΡΑΚΕΙΑ”

Μια σπαρταριστή κωμωδία βασισμένη σε αληθινά γεγονότα, σε σενάριο των Αθανασίας και Αναστασίας Λύτρα.

ΤΡΙΤΗ 14 ΙΟΥΛΙΟΥ 2026
Ώρα: 21:00
Αίθριο Δημαρχείου Κηφισιάς
(Διονύσου & Μυρσίνης)

ΕΙΣΟΔΟΣ ΕΛΕΥΘΕΡΗ
